Sigrid Borge

Sigrid Borge (født 3. desember 1995 i Hausvik) er en norsk friidrettsutøver som konkurrerer i spydkast. Hun representerer Osterøy IL og trenes av tidligere OL-mester, verdensmester og europamester i spyd Andreas Thorkildsen. Hennes fremste internasjonale meritt er gull fra European Cup Winter Throwing 2016.

Idrettskarriere 
2011
Borge deltok ved Världsungdomsspelen 2011, og kom der på 2.-plass i spydkast og 8.-plass i kulestøt, i klassen J17. Hun deltok ved junior-NM i friidrett 2011, der hun kom på 9.-plass i spydkast, og ved NM i friidrett 2011 (senior), der hun kom på 7.-plass med 44,34 meter. Ved UM 2011 fikk hun sølv i spydkast og bronse i kulestøt. 

2012
Hun vant spydkast ved Världsungdomsspelen 2012, og kom på 5.-plass i kulestøt. Ved junior-NM i friidrett 2012 kom hun på 9.-plass i spydkast, men fikk 14. beste resultat i kvalifiseringsrunden i kulestøt, og gikk ikke til finalen. Hun fikk vant spydkast og fikk bronse i kulestøt ved UM 2012 i Ravnanger. 

2013
Borge kom på 2.-plass i spydkast i seniorklassen ved Hyundai Grand Prix på Brandbu i mai 2013, og hun vant seniorklassen ved Framolekene 2013. Ved Världsungdomsspelen 2013 vant hun spydkast i J19-klassen, og hun kom på 8.-plass i kulestøt. Hun ble tatt ut til junior-EM i friidrett 2013 i Rieti, men fikk 21. beste resultat i kvalifiseringsomgangen, og kastet dermed ikke i finalen. 

Hun satte personlig rekord i kulestøt ved Veidekkelekene 2013, med 11,74 meter, og vant der denne øvelsen. Ved Junior-NM i friidrett 2013 kom hun på 6.-plass i kulestøt, og vant spydkast med en lengde på 49,71 meter. Ved Nordisk juniormesterskap i friidrett 2013 fikk hun bronse. Hun deltok i både kulestøt og spydkast ved NM i friidrett 2013, og endte på 12.-plass i kulestøt og 9.-plass i spydkast. Ved UM 2013 vant hun spyd, og fikk sølv i kule. 

2014
Hun vant spydkast ved Framolekene 2014 og Veidekkelekene 2014. I mai deltok hun ved Halplus Werfertage i Tyskland, og kom på 4.-plass i juniorklassen. I juni vant hun spydkast ved Världsungdomsspelen 2014, der hun kastet 49,32, som var over kravet til junior-VM i friidrett 2014. Junior-VM ble arrangert i Eugene i USA, og hun kastet 49,32 meter i kvalifiseringsrunden. Dette var 17. beste resultat, så hun ble ikke blant de 12  som gikk til finalerunden. 

Ved junior-NM i friidrett 2014 kom hun på 2.-plass i klassen KJ19, med 48,76 meter, bak Marie-Therese Obst fra IK Tjalve. En uke senere deltok hun ved Nordisk juniormesterskap i friidrett 2014 (U20) i Kristiansand. Her kastet hun 53,50 meter, og slo sin forrige personlige rekord med nesten 3,5 meter. Hun vant med det spydkastkonkurransen, foran finske Saara Lipsanen og norske Mona Ekroll Jaidi. Dette resultatet ble hennes årsbeste denne sesongen. Senere i august deltok hun ved NM i friidrett 2014 (hoved-NM), der hun kom på 5.-plass med 49,54 meter. 

Hun vant også spydkast ved Ungdomsmesterskapet 2014. 

2015
I mars kom hun på 7.-plass i spydkast i U23-klassen ved European Cup Winter Throwing 2015. Hun deltok igjen ved Halplus-Werfertage-stevnet i mai, og kom denne gang på 3.-plass i U23-klassen. Der kastet hun 52,59, som var årsbeste for hennes del. Hun vant Norwegian Grand Prix-stevnet på Hamar i mai. 

Norge deltok i Super League (øverste divisjon) ved Lag-EM i friidrett 2015 i Tsjeboksary i Russland, og Borge var Norges representant i spydkast. Her kastet hun 49,63 meter, og kom på sisteplass av de 12 deltakerne, noe som ga Norge fikk 1 poeng i lagkonkurransen. Norge kom også på 12.-plass sammenlagt, og rykket dermed ned til First League ved neste lag-EM. 

I juli deltok hun ved U23-EM i friidrett 2015 i Tallinn. Hun kastet 49,80 i kvalifiseringsrunden, og nådde finalen. I finalen kom hun på 4.-plass med ny personlig rekord på 55,72 meter, kun 5 cm bak Liveta Jasiūnaitė som fikk bronsemedalje. Ved NM i friidrett 2015 kom hun på 2.-plass, som året før, og ved junior-NM i friidrett 2015 kom hun på 2.-plass i U23-klassen, bak Kristina Kristianslund. 

2016
Den 12. mars vant hun spydkast i U23-klassen ved European Cup Winter Throwing 2016 i Arad i Romania. Her satte hun ny personlig rekord og ny norsk U23-rekord, med 59,33 meter. Lengden kvalifiserer til EM i friidrett 2016. Under EM i friidrett kastet hun 56,30 i kvalifiseringen, som var 19. beste resultat, og fikk ikke kaste i finaleomgangen. Hun vant spydkast ved NM i friidrett 2016, der hun slo Andrea Enerstad Bolle med nesten 4 meter. 

I august deltok Borge ved Nordisk-baltisk U23-mesterskap i friidrett 2016 i Esbo i Finland, der hun tok bronse i spydkast, med 56,46 meter. 

2018
Borge vant NM i spyd 2018 i Byrkjelo med 60,70, og for dette ble hun tildelt kongepokalen.

Referanser

Eksterne lenker 
 
  Resultatstatistikk hos minfriidrettsstatistikk
  Profil hos European Athletics
  Profil hos All-Athletics 

Norske spydkastere
Norgesmestere i friidrett
Kongepokalvinnere i friidrett
Personer fra Osterøy kommune
Fødsler i 1995
Deltakere for Norge under VM i friidrett 2017
Deltakere for Norge under EM i friidrett 2018
Juniornorgesmestere i friidrett